இந்தியாவின் ஜனநாயகத்தைத் தாங்கி நிற்கும் தூண்களில் ஒன்றான நீதிமன்றம் வழங்கிய ஜனநாயகத் தீர்ப்புகள் ஒருசிலவற்றைத்தான் இங்கு குறிப்பிட்டிருக்கிறேன். இந்திய நீதித்துறையின் வரலாறே இதுபோன்ற பக்கங்களால்தான் நிரப்பப்பட்டுள்ளது. சட்டமும் நீதியும் ஆளூகின்ற வர்க்கத்தின் தன்மையைப் பிரதிபலிப்பது எதார்த்தமே. மதப் பிரச்சினையானாலும், சாதியப் போராட்டங்களானாலும், முதலாளித்துவ கொடூரங்களானாலும் இந்த நீதிமன்றங்களின் வர்க்கப்பாசம் ஒளிவுமறைவிற்கு இடமின்றி வெளிப்படையாக அம்பலப்பட்டு நிற்பதை நாம் பார்க்க முடிகிறது. இனியும் இந்த நீதிமன்றங்கள் பாதிக்கப்பட்ட கோடிக்கணக்கான மக்களுக்கு நீதியை வழங்கும் என்று நம்பிக்கொண்டிருப்பதற்கு எந்த முகாந்திரமுமில்லை.